《送魏佥都伯深镇汴》
明代·陆深

中丞玉节下承明，风动中州数十程。乔岳一时瞻气象，长河万里为澄清。

旌旗号令新开府，藩省官僚古帝京。若向周公旧台下，六符先候泰阶平。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。